320 души са получили обезщетение за обеззаразените си задни дворове в Пазарджишко - Agro-CONSULTANT.net
320 души са получили обезщетение за обеззаразените си задни дворове в Пазарджишко
Последно обновена на Сряда, 04 Септември 2019 15:44
Триста и двадесет души са получили обезщетение за обеззаразените си задни дворове, а нови случаи на Африканска чума по свинете в Пазарджишко няма. Тези новини бяха изнесени на провелото се поредно заседание на Областната епизоотична комисия. То бе председателствано от заместник областният управител Йордан Кожухаров.
По данни на ОДБХ Пазарджик, в първия работен ден на месец септември, сумата от 300 лв. за почистване и дезинфекция на обектите, след доброволно усвояване на месото от прасетата в личните стопанства, вече са получили 320 собственици на стопанства тип „заден двор“, в 11 населени места на област Пазарджик. Това са собственици на прасета в общините Пазарджик и Брацигово, които не са подали в заявлението си банкова сметка, а са получили финансово подпомагане в съответното населено място от служители на ОДБХ Пазарджик. Изплащането на сумите продължава по график , средства се превеждат и по банков път.
Tags: 320 души са получили обезщетение за обеззаразените си задни дворове в Пазарджишко